Arkivsak-dok. 168 - 16

Saksbehandler: Ingvar Haabeth

Behandles av: Møtedato:

Sandnes Eiendomsselskap KF 20.12.2016

**Byggeregnskap prosjektnr. 4305901SK – Sandvedhaugen barnehage, regulering og uteområde**

**Saksopplysninger:**

Sandvedhaugen ble oppført som midlertid bygg fordelt på 6 modulbygg i to etg. Modulbyggene var ment å skulle stå i 5 år.

Dette prosjektet omfatter utbedring av utendørsanlegget, utbedring av lydforhold innvendig i alle de 6 byggene og utskifting av vinduer med nye vindu m/luftemulighet i hvert bygg.

Tømmerarbeidet ble utført av Byggmester Sagen som avrop fra rammeavtale i 2014. Dette omfattet montering av ekstra lydabsorbenter i himling og utskifting av ett vindu i 1 etg i hvert av de 6 byggene.

Barnehagen har i regnfulle perioder hatt store problemer med drenering av enkelte områder samt mangler på lekeapparater. Drensledninger gikk stadig tette. Fallunderlaget i lekeområder var ikke tilfredsstillende og trengte utskifting. Grøntarealer bar preg av stor slitasje på grunn av manglende gressarmering i skråninger.

Prosjektet ble startet med prosjektering i 2014, utlyst som åpen anbudskonkurranse på Doffin i 2015, tre tilbydere sendte inn tilbud, kontrakt ble inngått med lavbyder Stangeland maskin AS.

Prosjektet var ferdigstilt i aug. 2015, en måned etter tidsfristen i framdriftsplanen. Dette skyldes uforutsett arbeid samt tilleggsbestillinger. Prosjektet hadde et mindreforbruk ved årsslutt 2015 som da ble søkt overført til 2016 fordi et område i vest som tidligere ikke var kjent og omhandlet av tidligere planer, også viste seg å ha drens- og slitasjeskader som burde håndteres.

Dette området ble utbedret vår/sommeren 2016, arbeidet ble da etter forespørsel og ett grovt overslag, tildelt Stangeland maskin AS som hadde utført de andre arbeidene på tomten og var kjent med grunnforhold og drensproblematikken på tomten fra før og derfor raskt igangsette arbeidene.

**Kostnadsramme, bevilgninger og avvik, tusen kr**

|  |  |  |
| --- | --- | --- |
| **Utgifter** |  |  |
| Budsjett | 2850 |  |
| Regnskap | 2799 |  |
| **Avvik** | 51 |  |
|  |  |  |
| **Finansiering** |  |  |
| Fellesfinansiering/bruk av lån | 2247 |  |
| MVA kompensasjon | 552 |  |
| **sum** | 2799 |  |
|  |  |  |
| Vedtak økonomi - bevilgninger | |  |
| **Vedtatt** | **Beløp** |  |
| ØP 2014 Bsak 175/14 | 2850 |  |
|  | 2850 |  |
|  |  |  |

**Vurdering:**

Regnskap viser et forbruk på kr 2,799 millioner kroner. Prosjektet er gjennomført med et mindre forbruk på kr 51 000.

Dette skyldes gode priser i markedet samt en god kontroll på prosjektet og kostnader. Dette forklarer differansen.

**Forslag til vedtak:**

1. Byggeregnskap for prosjekt SK 4305901 – Sandvedhaugen barnehage, regulering og uteområde godkjennes på kr 2,799 millioner og avsluttes med at underforbruk på kr 51 000.
2. Saken oversendes rådmannen for videre oppfølging

Sandnes Eiendomsselskap KF, 13.12.2016

Torbjørn Sterri

Daglig leder

**Vedlegg 1**: Revisjonsrapport fra Rogaland Revisjon IKS